
Еуразиялық экономикалық комиссия Кеңесінің «Арнайы кедендік рәсім белгіленуі мүмкін тауарлар санаттарының тізбесіне және оларды осындай кедендік рәсімге орналастыру шарттарына өзгеріс енгізу туралы» шешімінің жобасы туралы

1.Еуразиялық экономикалық комиссия Кеңесінің «Арнайы кедендік рәсім белгіленуі мүмкін тауарлар санаттарының тізбесіне және оларды осындай кедендік рәсімге орналастыру шарттарына өзгеріс енгізу туралы» шешімінің жобасы (қоса беріліп отыр) мақұлдансын және ол Еуразиялық экономикалық комиссия Кеңесінің қарауына ұсынылсын.
2.Осы Өкім Еуразиялық экономикалық одақтың ресми сайтында жарияланған күнінен бастап күшіне енеді.


Еуразиялық экономикалық комиссия 
Алқасының Төрағасы     						Т. Саркисян


















ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС

Ш Е Ш І М

20   жылғы «  »                                    №                                           қаласы


Арнайы кедендік рәсім белгіленуі мүмкін тауарлар санаттарының тізбесіне және оларды осындай кедендік рәсімге орналастыру шарттарына өзгеріс енгізу туралы


Кеден одағы Кеден кодексінің 202-бабының 3-тармағына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның 6-тармағына сәйкес Еуразиялық экономикалық комиссия Кеңесі шешті:
1.Қосымшаға сәйкес Кеден одағы Комиссиясының 2010 жылғы 20 мамырдағы № 329 шешімімен бекітілген Арнайы кедендік рәсім белгіленуі мүмкін тауарлар санаттарының тізбесіне және оларды осындай кедендік рәсімге орналастыру шарттарына өзгеріс енгізілсін. 
2.Осы Шешім ресми жарияланған күнінен бастап күнтізбелік 10 күн өткен соң күшіне енеді және 2016 жылғы 15 желтоқсаннан бастап туындайтын құқықтық қатынастарда қолданылады.

Еуразиялық экономикалық комиссия Кеңесінің мүшелері:

	Армения
Республикасынан

В. Габриелян
	        Беларусь
Республикасынан

В. Матюшевский
	      Қазақстан Республикасынан

      А.Мамин
	      Қырғыз Республикасынан

Т.Абдыгулов
	       Ресей Федерациясынан

И. Шувалов













	
	Еуразиялық экономикалық комиссия     Кеңесінің    201          жылғы            №    шешіміне
ҚОСЫМША



Арнайы кедендік рәсім белгіленуі мүмкін тауарлар 
санаттарының тізбесіне және оларды осындай кедендік 
рәсімге орналастыру шарттарына енгізілетін 
[bookmark: _GoBack]ӨЗГЕРІС

Мынадай мазмұндағы 17-тармақпен толықтырылсын:
«17. Ямал түбегіндегі Оңтүстік Тамбай газ-конденсаттық кен орнының сұйытылған табиғи газын өндіретін зауыт (бұдан әрі осы тармақта тиісінше – кен орны, зауыт) салу және пайдалану жөніндегі жобаны іске асыру мақсатында Ресей Федерациясында ұқсастары өндірілмейтін және Одақтың кедендік аумағына 2016 жылғы 15 желтоқсаннан бастап әкелінетін технологиялық жабдық (соның ішінде оның жиынтықтаушы және (немесе) қосалқы бөлшектері) кен орны орналасқан мүше мемлекеттің аумағына кедендік баждар, салықтар төленбей, сондай-ақ тыйым салулар мен шектеулер қолданылмай арнайы кедендік рәсімге орналастырылады.
Аумағында кен орны орналасқан мүше мемлекеттің кеден органына осы мемлекеттің өнеркәсіптік саясат саласында уәкілетті мемлекеттік органының Одақтың кедендік аумағына әкелінетін тауарлардың Ресей Федерациясында ұқсастары өндірілмейтін және зауытты салу және пайдалану  жөніндегі жобаны іске асыруға арналатын технологиялық жабдық (соның ішінде оның жиынтықтаушы және (немесе) қосалқы бөлшектері) болып табылатындығын жазбаша растау (еркін нысанда), сондай-ақ осындай тауарлардың декларанты туралы мәліметтер ұсынуы осы тармақтың бірінші бөлігінде көрсетілген тауарларды арнайы кедендік рәсімге орналастырудың шарттары болып табылады.
Осы тармақтың бірінші бөлігінде көрсетілген, арнайы кедендік рәсімге орналастырылған тауарларды декларанттың өзге тұлғалардың иелігіне және пайдалануына беруіне: 
осындай тұлғаларда кен орнының жер қойнауын пайдалану құқығының болуы;
зауытты салу (құру, тұрғызу) және пайдалану жөніндегі жұмыстарды жүргізу мақсатында тауарларды беру;
арнайы кедендік рәсімге сәйкес осындай тауарлар шығаруды жүзеге асырған кеден органына осындай беру туралы хабарлау шарттары орындалған жағдайда жол беріледі.
Арнайы кедендік рәсімге орналастырылған  тауарлар берілген тұлға олар берілген сәттен бастап көрсетілген тауарларға қатысты арнайы кедендік рәсім шарттарының сақталуына жауапты болады.
Осы тармақтың бірінші бөлігінде көрсетілген, арнайы кедендік рәсімге орналастырылған тауарлар оларды пайдалану мақсаттары өзгерген жағдайда, арнайы кедендік рәсімге сәйкес осындай тауарлар шығаруды жүзеге асырған кеден органына осындай әкету туралы міндетті түрде хабарлана отырып, Одақтың кедендік аумағынан әкетілуге және (немесе) Кеден одағының Кеден кодексіне сәйкес өзге кедендік рәсімге орналастырылуға тиіс. 
Осы тармақтың бесінші бөлігінде белгіленген шарттар осы тармақтың бірінші бөлігінде көрсетілген, олардың мақсатты тағайындалуына сәйкес пайдаланылған тауарларға қатысты коммерциялық, көліктік (тасымалдау) құжаттарға сәйкес осындай тауарлардың атауы, олардың саны және құны туралы мәліметтерді қамтитын пайдаланылған тауарлардың тізбесі арнайы кедендік рәсімге сәйкес осындай тауарлар шығаруды жүзеге асырған кеден органына ұсынылған жағдайда қолданылмайды. 
Осы тармақтың бірінші бөлігінде көрсетілген тауарларды пайдалану және оларға иелік ету жөніндегі өзге де шектеулер, сондай-ақ осындай тауарларды кедендік бақылауда тұрмайды деп тану тәртібін қоса алғанда, арнайы кедендік рәсімнің қолданылуын аяқтау тәсілдері мен тәртібі аумағында кен орны орналасқан мүше мемлекеттің заңнамасына сәйкес белгіленеді.».

